ಕೊರೊನಾ ಸ್ವಯಂ ಸೇವಕರಿಗೆ ಗೌರವ ಧನ ಮತ್ತೆ ಅರ್ಜಿ ಆಹ್ವಾನಿಸಿದ BBMP ಬೆಂಗಳೂರು: ಕೊರೊನಾ ಹಿನ್ನೆಲೆಯಲ್ಲಿ ಬಿಬಿಎಂಪಿಗೆ ಸಿಬ್ಬಂದಿ ಕೊರತೆ ಶುರುವಾಗಿದೆ. ಮಹಾಮಾರಿ ಕೊರೊನಾಗೆ ಹೆದರಿರುವ ಜನರು ಯಾರೂ ಕೂಡ ಮುಂದೆ ಬರುತ್ತಿಲ್ಲ ಎನ್ನಲಾಗಿದೆ. ಕೊರೊನಾ ಡ್ಯೂಟಿಗಾಗಿ ಸಿಬ್ಬಂದಿ ಹುಡುಕಾಟವನ್ನ ಬಿಬಿಎಂಪಿ ಮಾಡುತ್ತಿದೆ. ಆದರೆ ಈ ಕೆಲಸಕ್ಕೆ ಯಾರೂ ಮುಂದೆ ಬರುತ್ತಿಲ್ಲ. ಕೊರೊನಾ ಕೆಲಸದ ಸಹವಾಸವೇ ಸಾಕು ಅಂತಿದ್ದಾರಂತೆ. ಈ ಹಿಂದೆ ಬಿಬಿಎಂಪಿ ಕೊರೊನಾ ಕರ್ತವ್ಯಕ್ಕಾಗಿ ಸ್ವಯಂ ಸೇವಕರ ಆಹ್ವಾನಿಸಿದೆ. ಆದರೆ ಸ್ವಯಂಸೇವಕರಾಗಿ ಕೊರೊನಾ ಕರ್ತವ್ಯಕ್ಕೆ ಯಾರೂ ಮುಂದೆ ಬಂದಿಲ್ಲ ಎನ್ನಲಾಗಿದೆ. ನಿನ್ನೆ ಪೋಲಿಸ್ ಮಹಾನಿರ್ದೇಶಕರಿಗೆ ಬಿಬಿಎಂಪಿ ಕಮಿಷನರ್ ಪತ್ರ ಬರೆದು 2000 ಹೋಂ ಗಾರ್ಡ್ಸ್ ಒದಗಿಸುವಂತೆ ಮನವಿ ಮಾಡಿಕೊಂಡಿದ್ದಾರೆ. ಈಗ ಮತ್ತೊಂದು ಹೆಜ್ಜೆ ಮುಂದೆ ಹೋಗಿರುವ ಬಿಬಿಎಂಪಿ.. ಗೌರವ ಧನದ ಆಧಾರದ ಮೇಲೆ ಸಿಬ್ಬಂದಿಗಾಗಿ ಅರ್ಜಿ ಆಹ್ವಾನಿಸಿದೆ. ನಗರದಲ್ಲಿ ಕೊರೊನಾ ತುರ್ತು ಸ್ಥಿತಿ ಪರಿಸ್ಥಿತಿ ನಿಭಾಯಿಸಲು ವೈದ್ಯರ ತಂಡದೊಂದಿಗೆ ಕಾರ್ಯ ನಿರ್ವಹಿಸಲು ಅರ್ಜಿ ಆಹ್ವಾನ ಮಾಡಿದೆ. ವಿಜ್ಞಾನ ಪದವೀಧರರಿಗಾಗಿ ಪಾಲಿಕೆ ಅರ್ಜಿ ಆಹ್ವಾನಿಸಿದೆ. ವೈದ್ಯರ ತಂಡದೊಂದಿಗೆ ಗಂಟಲ ದ್ರವ ಸಂಗ್ರಾಹಕರಾಗಿ ಕಾರ್ಯ ನಿರ್ವಹಿಸ ಬಯಸುವ ವಿದ್ಯಾರ್ಥಿಗಳು ಅರ್ಜಿ ಸಲ್ಲಿಸಬಹುದು. Bsc ಜೀವಶಾಸ್ತ್ರ ಪದವೀಧರರು ಅರ್ಜಿ ಸಲ್ಲಿಸಲು ಅರ್ಹರಾಗಿರುತ್ತಾರೆ. ಇಂದು ಸಂಜೆ 5 ಗಂಟೆಯೊಳಗೆ email protectedಗೆ CV ಕಳುಹಿಸುವಂತೆ ಪಾಲಿಕೆ ಕಮಿಷನರ್ ಮನವಿ ಮಾಡಿಕೊಂಡಿದ್ದಾರೆ.